เมื่อวันที่ 4 พ.ย.นายสุวิทย์ เมษินทรีย์ รมว.วิทยาศาสตร์และเทคโนโลยี ว่าที่รองหัวหน้าพรรคพลังประชารัฐ เปิดเผยว่า หลังเปิดเพลงแร็พ ไทยแลนด์ 4.0 เป็นครั้งแรก ในงานนักธุรกิจรุ่นใหม่พบ พล.อ.ประยุทธ์ จันทร์โอชา นายกรัฐมนตรีและหัวหน้า คสช.ในงาน“สตาร์ทอัพร่วมกำหนดอนาคตประเทศไทย”ที่ทำเนียบรัฐบาล เมื่อวันที่ 1 พ.ย.ที่ผ่านมา ซึ่งนายกฯชมว่าส่วนใหญ่ดีแล้ว มีสาระดี เข้าท่าเข้าทาง แต่แนะให้แก้ไขอีกนิดหน่อยอย่างทำนองแร็พ ซึ่งขณะนี้ได้ปรับปรุงตามคำแนะนำนายกฯและเมื่อวันที่ 3 พ.ย.ได้ส่งให้นายกฯดูและฟังเรียบร้อยแล้ว และล่าสุดได้โพสต์มิวสิกวิดีโอเพลงแร็พ ไทยแลนด์ 4.0 ฉบับสมบูรณ์นี้ เผยแพร่ลงในยูทูบแล้ว เมื่อเวลา 00.00 น.วันที่ 3 พ.ย.